# data[].attributes.attachment_caption
Maria de l'Ins Torre del Palau i Lourdes de l'Ins Bona VII.

# data[].attributes.body
Som la Lourdes i la Maria! Qui som?

Soc la Lourdes, professora de Biologia i Geologia de l'INS Badalona VII. Nascuda a Vinaròs (Castelló) he fet voltes per tot Europa treballant de biòloga, en comerç exterior, etc. I ara, gaudint de la docència a Badalona des de fa més de 5 anys. Començo aquest viatge amb moltes ganes d'aprendre noves maneres de treballar, i endur-me una altra visió de l'educació, des del punt de vista inclusiu i innovador.

Em dic Maria i des de fa alguns anys visc i treballo a Terrassa. Sóc polítologa de formació però explicar el passat intentant entendre el present em sembla tot un repte. Des de fa tres anys sóc professora de Ciències Socials a l'INS Torre del Palau.
En aquest viatge m'agradaria aprendre com la tecnologia ens ajuda a fer més inclusives les aules.

# data[].attributes.attachment_caption
D'esquerra a dreta: Salvi C. (tècnic), Violeta R. (tècnica), Lourdes C. (prof. Badalona VII) i Maria C. (prof. Torre del Palau)

# data[].attributes.body
Primer dia a UngaAuc d'Aalborg!
L'Alicia i el seu equip ens han ensenyat les instal·lacions del centre. Ens han rebut a les 8.00h a la cuina on l'alumnat esmorzava abans de començar la jornada.
Tenen tres tallers (mecànica, tecnologia i fusteria) i unes classes diàfanes i versàtils.

Hem començat un projecte sobre la creació d'un scape room per als joves. I per això hem anat a conèixer-ho de primera mà. Una estada magnífica a Fun Center Aalborg on els han fet l'encàrrec. Demà comenen a treballar-hi!

# data[].attributes.attachment_caption
El grup Bàsic (alumnat nouvingut) iniciant el projecte dels Viatges d'en Denis

# data[].attributes.body
Avui l'equip hem acompanyat als diferents nivells del centre.
La primera sessió hem assistit a l'inici del projecte del grup Bàsic (alumnat que s'inicia en el coneixement de danès). L'alumnat treballarà tres setmanes en la creació d'un pàgina web on s'expliqui un país. L'encàrrec els hi ha fet en Denis (l'orientadora del centre) per a planificar el seu proper viatge.
Ens ha cridat molt l'atenció com es treballa en una sola sessió l'adquisició de vocabulari i la comprensió i expressió oral i escrites. Les tres docents a l'aula ajuden a l'alumnat i el van guiant en la tasca.
A més a més, l'alumnat la sessió combinava treball individual amb treball cooperatiu. En acabar la primera franja, s'ofereix a l'alumnat una peça de fruita durant el descans. 🍉🍏🍌

# data[].attributes.attachment_caption
Mig grup de FP (abans de l'any preparatori de l'examen del graduat) treballant al laboratori la mesura de les ones del so

# data[].attributes.body
La resta del matí hem assistit a les classes de ciències i matemàtiques. La primera, s'ha treballat les ones, mitjançant el so. S'ha tracta d'una classe introductòria que combinava l'explicació teòrica (tot i que a partir de la intuïció de l'alumnat) i el treball al laboratori on l'alumnat ha mesurat diferents sons.
Després de la segona franja, hem pogut gaudir d'un deliciós dinar danès. 🌚🥗🍤

La darrera franja hem acompanyat a l'alumnat de darrer curs, a la classe de matemàtiques. Hem treballat amb el Geogebra per a treballar les àrees i els polígons. Combinant l'explicació dels dos docents, l'ús de dispositius digital i l'experimentació de construcció amb espaguetis. L'atenció individualitzada i la multiplicitat d'eines emprades ha fet possible la personalització de l'aprenentatge. 🥰

La flexibilitat i el vincle les claus de l'èxit

# data[].attributes.attachment_caption
Reunió de l'equip docent un cop acabades les classes 

# data[].attributes.headline
L'equip docent: presa de decisions col·lectiva. El contracte d'equip.

# data[].attributes.subject
L'equip docent: presa de decisions col·lectiva. El contracte d'equip.

# data[].attributes.body
Hem assistit una estona a la reunió d'un dels equips docents de l'UngaAuc. L'equip s'ha format de nou a principis d'agost i segons ens han explicat calia posar en comú aspectes logístics i organitzatives entre els membres. Què podem aportar cadascú de nosaltres a l'equip? L'objectiu de la reunió era fer un nou Contracte d'equip.
Tot i que no hem pogut caçar-ne els detalls, hem pogut observar la dinàmica assambleària de la reunió. Un equip de treball amb una presa de decisions col·lectiva en marxa! Brutal!

# data[].attributes.attachment_caption
En Sean explica la dinàmica de construcció d'una torre de fusta. En aquest moment parlava de la importància de la naturalesa com recurs educatiu per a tot l'alu

# data[].attributes.headline
El concepte de tecnologia: La màgia d'en Sean

# data[].attributes.subject
El concepte de tecnologia: La màgia d'en Sean

# data[].attributes.body
Després d'una intensa jornada a l'UngaAuc, l'ajuntament d'Aalborg, ens ha brindat l'oportunitat de conèixer un camp de treball al fiord proper. Al voltant del concepte de tecnologia hem cooperat i reflexionat sobre l'ús de la tecnogia en l'educació.
Experimentar amb el cos la lògica computacional i caçar crancs per comprendre la velocitat
Fusió entre segles en el treball de la fusta: talla, impresió digital i llapisos 3D.

En Sean, el mag de les eines del present i del passat ens ha mostrat els seus secrets amb entusiasme i calidesa. I com a mag, tenia un darrer truc amagat, un sopar danès boníssim mentre el sol s'anava amagant.

# data[].attributes.headline
Tercera jornada. Cos i cor. La Susanne ens explica l'atenció a la salut escolar. 

# data[].attributes.subject
Tercera jornada. Cos i cor. La Susanne ens explica l'atenció a la salut escolar. 

# data[].attributes.body
Avui ens hem endinsat una mica més en els suports del centre.
Ens hem entrevistat amb la Susane, la infermera del centre.
La Susane ens ha explicat que acudeix una vegada al centre i la col·laboració que té amb els metges d'atenció primària i els serveis socials de la ciutat.
És un referent pels joves que troben la seva porta oberta tots els dimecres per a fer-li consultes relacionades amb la salut física i mental.
L'abordatge de la figura d'infermeria als centres escolars es basa en la detecció i prevenció.
Estirant del fil hem conegut les quantioses ajudes econòmiques que reben les famílies daneses per infant.

# data[].attributes.body
De mans de la Karin i la Lote ens hem pogut endinsar en les tècniques de treball cooperatiu.
L'alumnat començava un projecte de llengües sobre la comunitat i la pertinença en aquesta. Fent ús de la tècnica pluja d'idees col•laborativa s'han engrescat en la proposta. Com a producte final faran una exposició al centre oberta a la comunitat, amb l'objectiu de provocar la reflexió sobre qui som en societat.
Ens emportem una idea molt interessant per treballar mitjançant projectes les disciplines humanístiques.

# data[].attributes.body
Carrers de llambordes et condueixen fins a moderníssims edificis a la riba del fiord veient a l'horitzó les fàbriques i indústries energètiques.

Una ciutat amb poques indústries (enviades a l'altra banda del fiord a finals dels anys 90) que ha esdevingut un referent tecnològic i de la sostenibilitat ha mantingut el passat industrial al seus carrers però reconvertint fàbriques en equipaments municipals com l'edifici Norkfort.

La riba del fiord és una barreja entre antigues indústries, edificis universitaris i antics edificis de les drassanes amb l'antic barri hippie

# data[].attributes.headline
QUARTA JORNADA. Orientant a l'alumnat. Dennis i Michael ens expliquen el servei d'orientació pedagògic, des de diferents punts de vista.

# data[].attributes.subject
QUARTA JORNADA. Orientant a l'alumnat. Dennis i Michael ens expliquen el servei d'orientació pedagògic, des de diferents punts de vista.

# data[].attributes.body
Moltes expectatives i més dubtes ens rondaven a l'hora d'encarar l'entrevista d'avui. Quin és l'acompanyament a un dels països amb menor abandonament prematur dels estudis del UE?
Avui hem pogut parlar amb en Denis i en Michael, referents orientadors al centre.

En Denis i l'Anders, pertanyen al centre i la seva figura és força semblant a la dels equips d'orientació de Catalunya. També realitza les funcions pròpies de la figura TIS.
La conversa amb en Denis ens ha ajudat a comprendre les connexions de l'escola amb la resta de serveis i actors de l'entorn. L'abordatge és molt semblant al de Catalunya però els efectius i recursos són molt superiors.

Per altra banda, en Michael és orientador educatiu al municipi, i setmanalment ve a l'UngaAuc per assessorar l'alumnat en els canvis d'etapa educativa.
El sistema danès exten l'escolarització obligatòria des dels 6 (curs 0) fins als 15 anys (novè curs) tot i que fins als 19 anys tothom ha de treballar o bé estudiar per poder rebre les prestacions i ajudes corresponents. Obtingut el 9è curs, l'alumnat pot escollir entre formacions tècniques o els diferents models de batxillerat i posteriorment a la universitat.
Hem reflexionant les passarel·les i la seva importància per garantir la no exclusió dels sistema d'ensenyament. També hem reflexionat sobre les transicions. Des de 7è curs (equivalent a 1r d'ESO) l'alumnat fa estades (d'un dia, dos dies i fins a 1 setmana) als estudis que creu farà posteriorment. No obstant l'acompanyament, en Michael ens ha il·lustrat amb números l'alumnat que no acaba la seva primera opció

# data[].attributes.attachment_caption
Alumne tallant ceba amb molta habilitat.

# data[].attributes.body
Avui hem dinat de meravella. L'alumnat de danès inicial, un cop a la setmana baixa a la cuina per a preparar el dinar i practicar el vocabulari après.
Durant les classes van treballant les receptes, posen en pràctica els verbs i el vocabulari necessari, per a poder treballar de forma cooperativa, en l'elaboració de la recepta.

# data[].attributes.headline
CINQUENA JORNADA. Las visitantes de Barcelona

# data[].attributes.subject
CINQUENA JORNADA. Las visitantes de Barcelona

# data[].attributes.body
Avui hem col·laborat amb l'Alicia a la classe de castellà de l'alumnat de Prove1.
L'Alicia ens va fer l'encàrrec de preparar una petita presentació sobre l'escola a Catalunya i algunes tradicions.
La setmana anterior l'alumnat ja havia treballat algunes ciutat d'Espanya i una gran part de la classe ja coneixia algunes ciutats de la Península Ibèrica.
Els castellers han causat sensació!

# data[].attributes.attachment_caption
Alumnat treballant el text cooperativament.

# data[].attributes.headline
CINQUENA JORNADA. Lectura pas a pas: Lose Dreamteam

# data[].attributes.subject
CINQUENA JORNADA. Lectura pas a pas: Lose Dreamteam

# data[].attributes.body
Avui hem pogut veure una de les sessions de lectura del inclòs en el pla d'inclusió del centre.
L'alumnat amb dislèxia o amb un nivell inicial d'alfabetització ha treballat un text sobre el Barça i el futbol. Basats en la tècnica de lectura Ehri, el grup va comprenent el text.
A continuació, l'alumnat treballa la cronologia del text en parelles en les quals els diferents membres tenen diferents nivells de lectura.
Finalment apliquen el Berettermodel o model de resum per sintetitzar les ordres principals.
Com no podia ser d'una altra manera, la classe ha tingut 10 minuts de descans per a fer un partir de futbol!

# data[].attributes.headline
Workshop: Habilitats i coneixement tècnics al servei dels projectes. 

# data[].attributes.subject
Workshop: Habilitats i coneixement tècnics al servei dels projectes. 

# data[].attributes.body
Per acabar la jornada hem visitat els tallers on els alumnes de pre-prove han començat a treballar en el projecte dels Scapes Rooms.
Aplicant els passos del projecte de l'UngaAuc, en aquesta primera fase l'alumnat es familiaritza amb les eines i els materials per començar a tenir idees. Una exploració d'idees des del taller!
En 4 setmanes l'alumnat construirà un scape-room de dues sales!

Tot i ser divendres, i l'ambient més nerviós dels finals de setmana, hem pogut observar l'alumnat aprenent, esforçant-se, resolent dificultats des d'aquesta vessants tècnica.
Com a vegades he vist als centres on he estat en què algunes optatives preparades amb molt d'amor, l'alumnat de sent orgullós de participar-hi. Un alumnat motivadíssim que té una ració molt estreta amb el professorat de taller.
De la mateixa manera, al descans del dinar, l'alumnat del taller es passejava cofoi amb la granota de treball pel menjador.
M'ha fet pensar molt en el que explicaven els companys i companyes de l'INS Badia del Vallès (el FP!) més veterans m'havien explicat dels primers anys de l'institut.

# data[].attributes.attachment_caption
Riba del Fiord. Centre d'Aalborg al fons

# data[].attributes.body
La darrera tarda a la ciutat hem aprofitat per anar a veure el cementiri víking que hi ha a les afores de la ciutat.
Ens acomiadem d'Aalborg passejant pels barris residencials de la ciutat. Un vespre plujós que ens fa adonar-nos de la sort que hem tingut aquests dies!
Vi ses bert Aalborg! Fins aviat Aalborg!

# data[].attributes.headline
Reflexions finals. Què he aprés aquests dies a Aalborg?

# data[].attributes.subject
Reflexions finals. Què he aprés aquests dies a Aalborg?

# data[].attributes.body
De camí cap a casa penso que Dinamarca es una país amable. Un país amable pels seus habitants que fa palès a tot arreu la redistribució de la riquesa.
Un dels problemes que trobem als centres catalans que patim el professorat són els constant canvis de currículum, que ens han portat a l'aplicació del model competencial, però a fer-ho en condicions precàries. La manca de recursos de l'educació pública i dels serveis socials marquen i imposen quin pot és l'abast de la transformació de les aules.
A Dinamarca he pogut veure un sistema educatiu semblant al català però ben finançat, que permet donar a l'alumnat respostes a les seves necessitats, que fa possible l'aplicació del treball competencial i que fa projectes preciosos i amb gran impacte en l'alumnat i l'entorn.
I conseqüentment, he vist superat el debat que també sovint tenim al centre. He vist aplicar a les aules de l'UngaAUC l'aprenentatge com a procés. No tenen una visió estanca de cada matèria sinó que de manera trasnversal el professorat, des de diferents matèries, ajuda a l'aulmnat a anar adquirint habilitats i competències.
Aquest model però m'ha obert la reflexió sobre ELS CONTINGUTS. Pel que hem vist, els continguts de les matèries són tractats com una eina al servei del projecte o aprenentatge no com un fi.

Un altre problema sovint apareix amb preocupació amb els companys i companyes del centre és la gestió de la disciplina a les aules. Aquí he pogut observar un enfoc que creu i confia en les persones i que els dona llibertat.
No hi ha frases com: guarda el mòbil, seu bé, silenci... fins i tot en situacions en que es feia difícil d'entendre la no intervenció del docent.
Doncs bé, la cultura democràctica no basada en la repressió i la contenció (evidentment els recursos hi ajuden!) impregnen les aules i el tarannà dels mestres: oportunitats, oportunitats i acompanyament.

Aquests dies m'han fet adonar que a les aules de l'escola pública a Catalunya fem grans coses amb pocs recursos però que encara som hereus (com un reflex de la societat) d'una cultura amb poc múscul democràtic i cívica.